polyglot-tagger/wikipedia-language-snippets-filtered huggingface dataset:
నహపాణుడు తన సామంత రాజులను తన రాజ్యాన్ని రక్షించవలసినదిగా ఆజ్ఞాపిస్తూ వారి కొడుకులను తన వద్ద బంధీలుగా ఉంచుకుంటాడు. ఆ పరిస్థితిలో నహపాణుడుతో యుద్ధానికి తన కొడుకు పులోమావి ని తీసుకొనివెళ్ళడానికి నిర్ణయించుకుంటాడు శాతకర్ణి. దానికి అడ్డుపడుతుంది అతడి భార్య వాశిష్ఠి దేవి . ఆవిడ మాటను కాదని బలవంతంగా పులోమావిని యుద్ధానికి తీసుకొనివెళ్ళి నహపాణుడిని జయించి గణ రాజ్యాలన్నింటినీ ఒకే రాజ్యంగా మలిచి అతడి రాజధాని అయిన అమరావతికి తిరిగొస్తాడు.
గౌతమిపుత్ర శాతకర్ణి చారిత్రాత్మక నేపథ్యంలో వచ్చిన 2017 నాటి తెలుగు సినిమా. జాగర్లమూడి రాధాకృష్ణ దర్శకత్వం వహించిన ఈ సినిమాలో నందమూరి బాలకృష్ణ, శ్రియ జంటగా నటించగా, ప్రముఖ హిందీ నటి హేమా మాలిని ప్రధాన పాత్రను పోషించారు. ఫస్ట్ ఫ్రేమ్ ఎంటర్‌టైన్‌మెంట్స్ పతాకంపై వై.రాజీవ్ రెడ్డి, జాగర్లమూడి సాయిబాబు నిర్మించారు. శాతవాహన చక్రవర్తి గౌతమీపుత్ర శాతకర్ణి జీవితం ఆధారంగా రూపొందిన ఈ సినిమా, నందమూరి బాలకృష్ణ నటించిన 100వ సినిమా. జనవరి 12, 2017న విడుదలయింది.
కుంతల రాజ్యాన్ని జయించిన శాతకర్ణి కళ్యాణ దుర్గం రాజు ఖాంజీ కి, సౌరాష్ట్ర రాజు నహపాణుడు కి సామంతులుగా మారమని తన దూతల ద్వారా లేఖలు పంపడంతో కథ ఆరంభం అవుతుంది. అయతే, ఆ లేఖను అంగీకరించకుండా నహపాణుడు ఓ దూతను చంపగా, ఖాంజీ మరో దూతను బంధించి యుద్ధానికి సిద్ధమవుతారు. మొదటి యుద్ధంలో ఖాంజీని ఓడించి కళ్యాణ దుర్గాన్ని సొంతం చేసుకుంటాడు శాతకర్ణి.
ఈ సినిమా చిత్రీకరణ మొరాకో, జార్జియా, మధ్యప్రదేశ్, హైదరాబాదులోని రామోజీ ఫిలిం సిటి లో చేశారు. చిత్రీకరణ మొత్తం 79 రోజుల్లో ముగించారు. సినిమాలో భాగంగా వచ్చే మూడు యుద్ధ ఘట్టాలలో మొదటిది మధ్యప్రదేశ్ లో, విరామం ముందొచ్చే రెండోది మొరాకోలో, చివరగా వచ్చేది జార్జియాలో చిత్రీకరించారు. జార్జియాలో తీసిన యుద్ధంలో 300 గుర్రాలు, 20 రథాలు, 1000 మంది సైనికులను ఉపయోగించారు.
గౌతమిపుత్ర శాతకర్ణి సినిమా ప్రచారచిత్ర విడుదల కార్యక్రమాన్ని 2016 డిసెంబరు 16 న కరీంనగర్‌లోని తిరుమల థియేటర్‌లో వినూత్నంగా నిర్వహించారు. ఈ కార్యక్రమంలో బాలకృష్ణ అభిమానులు భారీగా పాల్గొన్నారు.
అఖండ గణ రాజ్యాలుగా విడిపోయిన భారతదేశాన్ని ఒక్క రాజ్యంగా మార్చే లక్ష్యంతో తన తల్లి గౌతమి బాలాశ్రీ కి ఇచ్చిన మాటకు కట్టుబడి యుద్ధాలు చేస్తుంటాడు శాతకర్ణి .
అసెంబ్లీ పోలింగ్ స్టేషన్ లేదు. సమీప అసెంబ్లీ పోలింగ్ స్టేషన్ గ్రామానికి 5 నుంచి 10 కిలోమీటర్ల లోపే ఉంది.
వ్యవసాయ మార్కెటింగ్ సొసైటీ లేదు. సమీప వ్యవసాయ మార్కెటింగ్ సొసైటీ గ్రామానికి 5 నుంచి 10 కిలోమీటర్ల లోపే ఉంది.
ఇంటర్నెట్ కెఫెలు / సామాన్య సేవా కేంద్రాలు లేదు. సమీప ఇంటర్నెట్ కెఫెలు / సామాన్య సేవా కేంద్రాలు గ్రామానికి 10 కిలోమీటర్ల కన్నా దూరంలో ఉంది.
ప్రతిసంవత్సరము నవరాత్రోత్సవములలో త్రిశూలము లేక కొంటను గ్రామసరిహద్దులకు గొనిపోవు అధికారముగల వారు ఇచటనివసించు చుండటం వలన ఇక్కడ ఉన్న ఒక ఆలయమునకు కొంట గుడి అని పేరు వచ్చింది. ఈగుడిపై చాళుక్యుల శిల్పరచనయందు, శిఖరరచనయొక్క శైశవదశను తెలియజేయునట్టి శిఖరము, ఎత్తులేనిది ఉంది. ఈ శిఖరము తొలుదొలుత ఆలయముతో కట్టబడక కొన్ని శతాబ్దముల వెనుక కట్టబదినదై ఉంది. ఈ దేవాలయపు కప్పు లోపలివైపు తొమ్మిడడుగులు కలిగి అందు మధ్యగుడియందు బ్రహ్మయు తక్కిన ఎనిమిడగులయందు అష్తదిక్పాలకులు చెక్కబడి ఉన్నారు. అందములగు త్రిమూర్తుల శిల్పములు ఉన్నాయి.
బాదామీ గుహాలయాలు అనేవి హిందూ, జైన, బౌద్ధులకు చెందిన గుహాలయాల సముదాయం. ఇది కర్ణాటక రాష్ట్రంలోని బాగల్కోట్ జిల్లాలోని బాదామి ప్రాంతంలో ఉన్నాయి. ఈ గుహలు భారతీయ శిల్పకళకు ప్రతీకలుగా నిలుస్తాయి. ముఖ్యంగా ఈ గుహాలయాలు బాదామీ చాళుక్య నిర్మాణశైలిలో 6వ శతాబ్దం కాలంనాటివి. పూర్వం బాదామీ అనే ప్రాంతం వాతాపి బాదామీగా సుపరిచితం. ఇది కర్ణాటక రాష్ట్రంలో 6వ శతాబ్దం నుండి 8వ శతాబ్దం మధ్య కాలంలో విలసిల్లిన చాళుక్య సామ్రాజ్యానికి ముఖ్యపట్టణంగా ఉండేది.
ఎర్రని రాతితో ఉండే ఈ గుహలు చూపరులను ఆకర్షిస్తాయి. ఒకప్పుడు ఇది తూర్పు చాళుక్యులకు నివాస స్థలం. చాళుక్యుల శిల్పకళాభిరుచికి ఈ గుహలు చక్కని ఉదాహరణ. నటరాజస్వామి, మహిషాసుర మర్దని, గణపతి, నెమలి వాహనంపై కుమారస్వామి, విష్ణుమూర్తి శిల్పాలు మనోహరంగా ఉంటాయి. జైనమతానికి చెందిన ప్రసిద్ధ వ్యక్తుల విగ్రహాలు కూడా ఉన్నాయి. జైన తీర్థంకరులు ఇక్కడ నివసించారని ప్రతీతి. విశాలమైన గుహలు, ఆలయాలతోపాటు పెద్ద సరోవరం ఉంది.
బాదామి క్షేత్రం బీజాపూర్ నుంచి హుబ్లీ వెళ్లే దారిలో బాదామి రైల్వే స్టేషన్‌కు మూడు కిలోమీటర్లు దూరంలో బాదామి గుహలు ఉన్నాయి. ఇక్కడికి చేరడానికి బాగల్‌కోట్ నుంచి బస్సు సౌకర్యం ఉంది. బాగల్‌కోట్ నుంచి బాదామికి 70 కి.మీ దూరం ఉంటుంది. బాదామిలో వసతి సదుపాయాలు ఉండవు కనుక బాగల్‌కోట్‌లో బస చేయాలి. ఇవి మనదేశంలో మాత్రమే కాదు, ప్రపంచంలోనే ప్రసిద్ధగుహలు.
అన్నిటికంటే ప్రాచీనమైనది ఒకటవ గుహ దేవాలయం. ఇది అయిదవ శతాబ్దంలో నిర్మించబడింది. దీనిలో శివుడిని అర్ధనారీశ్వర, హరి హర అవతారాలలో చెక్కారు. నాట్యం చేస్తున్న నటరాజుగా కూడా చూపారు. శివుడికి కుడిభాగంలో హరిహర అవతారం, ఎడమ భాగంలో విష్ణుమూర్తి అవతారం చెక్కబడ్డాయి. దీనిలో మహిషాసుర మర్దిని, గణపతి, శివలిలంగం, షణ్ముఖ శిల్పాల చెక్కడాలు కూడా చూడవచ్చు.
చాళుక్యశిల్పకౌశలము వృద్ధిచెందిన వెనుక కట్టబడిన శిఖరయుతములగు ఆలయములలో దుర్గాలయము, హుచ్చిమల్లిగుడి, మేగిలాతిగుడి అనునవి ముఖ్యములు.ఇందు మేగిలాతిగుడియందలి శిఖరము శిథిలమై ఉంది.దీనియందు రెండవపులకేశి కాలమునకు జేరిన శకవర్షము 55 నకు సరియగు సా.శ.34 సంవత్సరమునాటి శాసనము ఒకటి ఉంది.
ఇది పూర్తిగా విష్ణుమూర్తి చెక్కడాలతో ఉంటుంది. వరాహ, త్రివిక్రమ అవతారాలలో చూపబడింది. విష్ణుమూర్తి, గరుడ అవతారాలు దేవాలయ పై భాగాన చూడవచ్చు.
విస్తీర్ణం పరంగా చూస్తే, ఈ మహా సరస్సులు భూమిపై ఉన్న మంచినీటి సరస్సుల సమూహాల్లో అతిపెద్దవి. ఘనపరిమాణం పరంగా చూస్తే, ప్రపంచం లోని మంచినీటిలో 21%తో ఇవి రెండవ స్థానంలో ఉంటాయి. ఈ సరస్సుల మొత్తం ఉపరితల వైశాల్యం 2,44,106 చ.కి.మీ. మొత్తం నీటి ఘనపరిమాణం 22,671 కి.మీ3. ప్రపంచంలోని అతిపెద్ద మంచినీటి సరస్సైన బైకాల్ సరస్సు పరిమాణం కంటే కొంచెమే తక్కువ. సముద్రాల్లో ఉన్నట్లుగా ఈ సరస్సుల్లో కూడా కెరటాలు, నిరంతర గాలులు, బలమైన ప్రవాహాలు, బాగా లోతు, సుదూరంగా ఉండే తీరాలు ఉంటాయి. ఈ కారణంగా వీటిని నేలపైని సముద్రాలు అని అంటారు. విస్తీర్ణం పరంగా సుపీరియర్ సరస్సు ప్రపంచంలో రెండవ స్థానంలో ఉంది. ఉపరితల వైశాల్యం పరంగా అతిపెద్ద మంచినీటి సరస్సు. మిచిగన్ సరస్సు, ఒకే దేశంలో విస్తరించి ఉన్న అతి పెద్ద సరస్సు.
గ్రేట్ లేక్స్‌లో నాలుగు కెనడా, అమెరికా సంయుక్త రాష్ట్రాల మధ్య సరిహద్దులందు ఉన్నాయి. మిచిగన్ సరస్సు మాత్రం పూర్తిగా యునైటెడ్ స్టేట్స్ లోపలే ఉంది. ఈ ఐదు సరస్సులూ వేరువేరు బేసిన్లలో ఉన్నప్పటికీ, ఇవన్నీ ఒకదానితో ఒకటి సహజంగా కలిసి ఉంటూ, ఒకే మంచినీటి జలాశయంగా ఉంటుంది. ఈ సరస్సులు ఒకదానితో ఒకటి అనుసంధానమై ఉంటూ మధ్య తూర్పు ఉత్తర అమెరికా నుండి అట్లాంటిక్ మహా సముద్రం వరకూ గొలుసుకట్టుగా ఉంటాయి. సుపీరియర్ సరస్సు నుండి నీరు హ్యురాన్, మిచిగన్ సరస్సులకు, అక్కడి నుండి ఎరీ సరస్సుకు, అక్కడి నుండి ఉత్తరంగా ఒంటారియో సరస్సుకూ ప్రవహిస్తుంది. అక్కడి నుండి సెయింట్ లారెన్స్ నది ద్వారా అట్లాంటిక్ లోకి ప్రవహిస్తాయి. ఈ సరస్సులలో సుమారు 35,000 ద్వీపాలున్నాయి.
మహా సరస్సులు ఉత్తర అమెరికా ఖండంలో మధ్య తూర్పు ప్రాంతంలో ఉన్న పెద్ద మంచినీటి సరస్సులు. అమెరికా, కెనడాల సరిహద్దుకు అటూ ఇటూ ఉన్న ఈ సరస్సులు ఒకదాని కొకటి అనుసంధానమై ఉంటాయి. ఇవన్నీ సెయింట్ లారెన్స్ నది ద్వారా అట్లాంటిక్ మహాసముద్రంతో అనుసంధానమై ఉంటాయి. ఈ మహా సరస్సులు: సుపీరియర్, మిచిగన్, హ్యురాన్, ఎరీ, ఒంటారియో. హైడ్రలాజికల్‌గా చూస్తే నాలుగే సరస్సులు ఉన్నాయి. మిచిగన్, హ్యురాన్ సరస్సులు ఒకదానికొకటి కలిసే ఉంటాయి. ఈ సరస్సులన్నీ కలిసి మహా సరస్సుల నీటిమార్గాన్ని ఏర్పరుస్తాయి.
సుమారు 14,000 ఏళ్ళ క్రితం, గత గ్లేసియల్ పీరియడ్ అంతమైనపుడు ఈ మహా సరస్సులు ఏర్పడడం మొదలైంది. ఈ పీరియడ్ అంతాన ఐసు పలకలు కరిగిపోతూ ఉండగా అప్పతి వరకూ అవి కప్పి ఉంచిన నేల బయటపడి, అందులో మంచు కరిగిన నీరు నిండి ఈ సరస్సులు ఏర్పడ్డాయి.
ఈ సరస్సుల చుట్టుపక్కల ఉన్న ప్రాంతాన్ని మహాసరస్సుల ప్రాంతం అంటారు. గ్రేట్ లేక్స్ మెగాపోలిస్ కూడా ఇందులో భాగమే.
ఇసా టౌన్ సంప్రదాయమైన మార్కెట్‌ప్లేస్‌కు ప్రసిద్ధి.బహ్రయిన్ లోని ఎక్కువ ప్రైవేటు పాఠశాలలు ఇక్కడే నెలకొని ఉన్నాయి. ఇండియన్ స్కూల్, న్యూ ఇండియన్ స్కూల్, పాకిస్తాన్ ఉర్దూ స్కూల్, నసీమ్‌ ఇంటర్నేషనల్ స్కూల్, సేక్రెడ్ హార్ట్ స్కూల్, సెయింట్ క్రిస్టఫర్స్ స్కూల్ మొదలైనవి ఈ పట్టణంలో ఉన్నాయి. యునివర్సిటీ ఆఫ్ బెహ్రయిన్ యొక్క క్యాంపస్ కూడా ఇక్కడ ఉంది. నేషనల్ డ్రైవింగ్ స్కూల్, డైరెక్టరేట్ ఆఫ్ రోడ్ ట్రాఫిక్ ముఖ్య కార్యాలయాలు ఇక్కడే ఉన్నాయి. విద్యామంత్రిత్వశాఖ, సమాచార మంత్రిత్వశాఖల కార్యాలయాలు, బహ్రయిన్ రేడియో & టి.వి.బ్రాడ్‌కాస్టింగ్ స్టేషన్లు, బెహ్రయిన్ జాతీయ స్టేడియం, బహ్రయిన్ పాలిటెక్నిక్ మొదలైనవి కూడా ఇసా టౌన్ స్థావరంగా కలిగి ఉన్నాయి.
ఇసా టౌన్‌కు సరిహద్దులుగా కవారా, జుర్దాబ్, సనద్, రిఫ్ఫా, జయీద్ టౌన్ పట్టణాలు ఉన్నాయి. ఈ పట్టణం 12.43 చ.కి.మీ విస్తీర్ణాన్ని కలిగి ఉంది. ఇది బహ్రయిన్ దేశ విస్తీర్ణంలో 1.62 శాతం మాత్రమే. ఇక్కడి వాతావరణం ఎక్కువ వేడిగా ఉంటుంది. వేసవిలో 66 నుండి83ల ఫారిన్ హీట్ ఉంటుంది.
తన 38వ యేట ఆయన ఆండ్రెల్లాలో ఉన్నారు. ఆయన అనేక వందల చిత్రాలను సిక్కు గురువులను వారి జీవితం, సేవలనూ ప్రధానంగా చేసుకొని చిత్రించాడు. ఆయన చిత్రించిన సిక్కు గురువులతో కూడిన చిత్రాలు ప్రజలలో మంచి ఆదరణ పొందాయి. ప్రజల దృష్టిలో గురు నానక్, గురు గోబింద్ సింగ్ సంబంధం గురించి తెలియజేసాయి. 1969 లో గురు నానక్ 500వ పుట్టినరోజు సందర్భంగా గీసిన కళాత్మక రూప చిత్రం గురు నానక్. ఇది గురు నానక్ కు ప్రతిరూపం అని, ఇది ఆయనకు చాలా దగ్గరగా ఉన్నాడని ప్రజల నమ్మకం. అదే విధంగా ఆయన గురు అమర్ దాస్, గురు తేజ్ బహాదూర్, గురు హర్ కిషన్ చిత్రాలను కూడా చిత్రించాడు. ఆయన చిత్రించిన సోహ్ని మహివాల్, హీర్ రంజా చిత్రాలు బాగా ప్రసిద్ధి చెందాయి. ఆయన జాతీయ నాయకులైన షహీద్ భగత్ సింగ్, కర్తార్ సింగ్ సరభా, మహాత్మా గాంధీ, లాల్ బహాదూర్ శాస్త్రి మొదలైన చిత్రాలను కూడా చిత్రించాడు.
అతని కుడ్యచిత్రాలు న్యూఢిల్లీలో భారత పార్లమెంట్ హౌస్ ఆర్ట్ గ్యాలరీ ప్రదర్శించబడ్డాయి. ఆయన చిత్రాలు సిక్కు చరిత్ర పరిణామాన్ని తెలియజేస్తుంది. చిత్రాలలో గురునానక్ బాల, మర్దన ఒకవైపు, గురుగోవింద సింగ్ ధ్యానం చేస్తూ మరొకవైపు ఉన్నట్లు చిత్రించాడు. ఆయన శిల్పకళా రంగంలో కూడా ప్రవేశించాడు. ఆయన ప్రముఖ పంజాబీలూ అయిన ఎం.ఎస్. రంధ్వా, ప్రీత్‌విరాజ్ కపూర్, నిర్మల్ చంద్ర, నిలువెత్తు చిత్రాలను, అసంపూర్తిగా ఉన్న పంజాబీ కవయిత్రి అమృతా ప్రీతం చిత్రాన్ని కూడా గీసాడు. ఆయన గీచిన అసలైన చిత్రాలు ఆండ్రెట్టా లోని తన స్టుడియోలో ప్రదర్శించబడ్డాయి. వాటిని ప్రజలు సందర్శిస్తూంటారు.
తన 15వ యేట శోభాసింగ్ అమృత్ సర్ లోని ఇండస్ట్రియల్ పాఠశాలలో ఒక సంవత్సరం పాటు ఆర్ట్, క్రాప్టు కోర్సును చేసాడు. ఆయన బ్రిటిష్ సైనిక దళంలో డ్రాప్ట్స్ మన్ గా చేరాడు. ఆయన బాగ్దాద్, మెసపటోనియా లలో తన సేవలనందించాడు. 1923 లో ఆయన సైనక దళం నుండి వదిలి అమృత్ సర్కు తిరిగి వెళ్ళాడు. అచ్చట ఒక ఆర్ట్ స్టుడియోను ప్రారంభిమాడు. అదే సంవత్సరం ఆయన బీబీ ఇందెర్ కౌర్ ను వివాహమాడాడు. ఆయన అమృత్ సర్, లాహోర్ 91926), ఢిల్లీ లలోని తన ఆర్ట్ స్టుడియోలలో పనిచేసాదు.
సర్దార్ శోభా సింగ్ 1901 నవంబరు 29 న పంజాబ్ రాష్ట్రంలోని గురుదాస్ పూర్ జిల్లాలోని హరగోవిందపూర్ లోని రాం గరియా సిక్కు కుటుంబంలోజన్మించాడు. ఆయన తండ్రి దేవ్‌సింగ్ భారతదేశ అశ్విక దళంలో పనిచేసాడు. 1949లో ఆయన చిత్రకారునిగా కెరీర్ ప్రారంభించినపుడు వారి కుటుంబం అండ్రెట్టా స్థిరపడ్డారు. ఈ గ్రామం హిమాలయాల దిగువన గల కాంగ్రా లోయకు దగ్గరలో చిన్న గ్రామం.
1946 లో ఆయన లాహోర్ వచ్చి అనార్కలీ వద్ద తన స్టుడియోను ప్రారంభించాడు. అచట ఆర్టు డైరక్టరుగా చిత్రాలలో పనిచేసాడు. ఆయన భారతదేశ విభజన మూలంగా బలవంతంగా నగరాన్ని వదిలి వెళ్ళవలసి వచ్చింది. 1949లో ఆయన అండ్రెట్టా స్థిరపడ్డాడు. ఈ ప్రదేశం కాంగ్రా లోయకు సమీప ంలో ఉంది. ప్రస్తుతం ఈ ప్రదేశం ప్రసిద్ధి చెందినది.
శోభాసింగ్ బీబీ గురుచరణ్ కౌర్ ను కుమార్తెగా దత్తత తీసుకున్నాడు. గురుచరణ్ కౌర్ కుమారుడు హర్‌దయాల్ సింగ్ ప్రస్తుతం కాంగ్రా లోయలో ముఖ్యమైనదైన శోభాసింగ్ ఆర్ట్ గ్యాలరీని నడుపుతున్నారు.
అతను స్వస్థలం మెదక్ జిల్లా ములుగు మండలంలోని బండ నర్సింహపల్లి గ్రామం. 1969లో తెలంగాణ ఉద్యమంలో తెలంగాణ ప్రజాసమితి ఏర్పాటులో కీలకపాత్ర పోషించారు. రాష్ట్రంలోఅనేక ప్రాంతాల్లో పర్యటించి ఉద్యమవ్యాప్తికి కృషి చేశారు. మర్రి చెన్నారెడ్డితో కలిసి జైలుకెళ్లారు. జన్‌సంఘ్‌లో పనిచేస్తూ ప్రత్యక్ష రాజకీయాల్లో పాల్గొని పాతబస్తీ నుంచి శాసనసభకు పోటీ చేశారు. జర్నలిస్టుగా సంతపురి రఘువీర్‌రావు నవశక్తి, ఆంధ్రభూమి, ఈనాడు, ఆంధ్రప్రభ వంటి పత్రికల్లో సంపాదక సభ్యుడిగా పనిచేశారు. సనాతన సారథికి సంపాదకుడిగా వ్యవహరించారు. వేదమాత పత్రికను నడిపారు. కవిగా అన్వేషణ పేరుతో కవితా సంపుటిని విడుదల చేశారు. విద్యార్థి దశలోనే భారత స్వాతంత్ర్య సమరంలో చురుకుగా పాల్గొని జైలు జీవితం సైతం గడిపారు. మలిదశ ఉద్యమంలో టీఆర్‌ఎస్ పార్టీ అవిర్భావ సమయంలో అండదండలు అందించారు.
2001 లో తెలంగాణ రాష్ట్ర సమితి ఆవిర్బావ సమయంలో సంతపురి రఘువీర్ రావు గారు వ్యవస్థాపక సభ్యులుగా ఉన్నారు,ఉద్యమ సమయం లో కల్వకుంట్ల చంద్రశేఖరరావు గార్కి అండదండగా నిలిచార. 2002-2004 లో కొంత కాలం తెలంగాణ_రాష్ట్ర_సమితి ప్రధాన కార్యదర్శి బాధ్యతలు నిర్వాహిస్తు ఉద్యమ స్పూర్తిని ముందుకు సాగించారు
సంతపురి రఘువీరరావు 1969 ప్రత్యేక తెలంగాణ పోరాట యోధుడు, తెలంగాణ తొలిదశ ఉద్యమ నిర్మాత, ప్రముఖ స్వాతంత్య్ర సమరయోధుడు, కవి, జర్నలిస్టు.
సంగీత పాఠశాలకు మారుపేరుగా పూర్వం ఆంగ్లంలో ఉద్బవించిన కన్సర్వేటరీ పదం సంగీతంలో, సంగీత ప్రదర్శన, సంగీత కూర్పులో నేర్పే విద్య కోసం ఏర్పడిన సంస్థకు వాడబడింది.ఈ పదం ఇటాలియన్ కన్జర్వేటోరియో నుండి ఉద్భవించింది.ఇది పునరుజ్జీవనోద్యమ కాలంలో, అంతకు ముందు ఒక రకమైన అనాథాశ్రమాన్ని తరచుగా ఆసుపత్రికి అనుసంధానించబడిందని సూచిస్తుంది. .నేపాల్ లోని అబ్బాయిలకు, వెనిస్ లోని అమ్మాయిలకు సంగీత భోధన ఇవ్వటానికి కన్సర్వేటరీలు రాష్ట్ర ఖర్చుతో స్థాపించబడ్డాయి. ఈ విధంగా కన్జర్వేటోరీలు ఆచరణాత్మక సంగీతంలో శిక్షణ కోసం అమర్చిన మొదటి లౌకిక సంస్థలు. మధ్య యుగంలో గాయక పాఠశాలలు, చర్చిలతో జతచేయబడ్డాయి. విశ్వవిద్యాలయాలలో సంగీతం గణితంతో పోల్చదగిన సైద్ధాంతిక విషయంగా పరిగణించారు.ఓస్పెడేల్ డెల్లా పియెట్ వెనిస్ లో 1346 లో స్థాపించబడిన,.నేపాల్ లో కన్జర్వేటోరియో డీ పోవేరి డి గెసే క్రిస్టో 1589 లో స్థాపించబడినటువంటి సంస్థలు శిక్షణను అందించాయి.17 , 18 వ శతాబ్దపు ఇటాలియన్ ఒపెరాలోని ప్రముఖ స్వరకర్తలలో అధ్యాపక సభ్యులుగా ఎక్కువమంది ఉన్నారు.
సంగీత పాఠశాల అనేది సంగీతానికి సంబంధించిన అన్ని కోణాలపై అధ్యయనం,శిక్షణ, పరిశోధనలలో ప్రత్యేకతలు కలిగి బోదించే లేదా నేర్పే సంస్థ.దీనిని సంగీత కళాశాల లేదా సంగీత అకాడమీ లేదా కన్జర్వేటరి లేదా కన్జర్వేటోరియం లేదా కన్జర్వేటోయిర్ అని కూడా పిలుస్తారు.ఇది సంగీతాన్ని వృత్తిగా భావించే యువతకు సంగీత వాద్యాలను ఎలా వాయించాలి, గానం ఎలా చేయాలి, సంగీతాన్ని ఎలా కూర్చాలి, సంగీత శాస్త్రం, సంగీత చరిత్ర, సంగీతం సిద్ధాంతాలను ఎలా అధ్యయనం చేయాలో ఇక్కడ నేర్పుతారు.ఒక రకంగా చెప్పాలంటే ఇది ఉన్నత విద్య కోవకు చెందుతుంది. సంగీతం, సంగీత విద్య వేలాది సంవత్సరాలుగా ఉనికిలో ఉన్నప్పటికీ ప్రారంభ చరిత్ర ఊహాజనితంగానే మిగిలింది.చరిత్రకారులు, చరిత్రను రికార్డు చేయడం ప్రారంభించినప్పుడు కూడా, సంగీత విద్య కంటే సంగీతం చాలా తరచుగా ప్రస్తావించబడింది.
మద్రాస్ లలిత కళల చరిత్రలో సంగీత పాఠశాలకు మారుపేరుగా భావించే మ్యూజిక్ అకాడమీ ఒక మైలురాయిలాంటిది.ఇది 1927 డిసెంబరులో మద్రాసులో జరిగిన అఖిల భారత కాంగ్రెస్ సెషన్ శాఖలో ఉద్భవించింది.దానితో పాటు ఒక సంగీత సమావేశం జరిగింది.చర్చల సమయంలో, మ్యూజిక్ అకాడమీ ఆలోచన ఉద్భవించింది.1928 ఆగస్టు 18 న సర్ సిపి రామస్వామి అయ్యర్, ఎస్ప్లానేడ్ లోని వైఎంసిఎ ఆడిటోరియంలో ప్రారంభించారు.ఇది కర్ణాటక సంగీతానికి ప్రమాణాన్ని నిర్ణయించే సంస్థగా భావించబడింది.ఈప్రక్రియలో మ్యూజిక్ అకాడమీ 1929 లో సంగీతంపై వార్షిక సమావేశాలను నిర్వహించడం ప్రారంభించింది.ఇది ప్రపంచంలోని అతిపెద్ద సాంస్కృతిక కార్యక్రమాలలో ఒకటైన మద్రాసు, డిసెంబరు సంగీత ఉత్సవానికి నాంది పలికింది.
సంగీత పాఠాలు అనేవి సంగీతం నేర్చుకోవటంలో, వాద్యాలు ఉపయోగించటంలో, గానం చేయడంలో ఇచ్చే ఒక రకమైన అధికారిక సూచనలు ఇచ్చే సంస్థగా చెప్పుకోవచ్చు.
గ్లెన్ జేమ్స్ మాక్స్‌వెల్ ఆస్ట్రేలియన్ ప్రొఫెషనల్ క్రికెటరు. అతను ఆస్ట్రేలియా జాతీయ క్రికెట్ జట్టుకు వన్డే ఇంటర్నేషనల్, ట్వంటీ20 ఇంటర్నేషనల్ ఫార్మాట్‌లలో ఆడుతున్నాడు. ఆస్ట్రేలియా తరపున టెస్టు క్రికెట్ ఆడాడు. మాక్స్‌వెల్, కుడి చేతితో బ్యాటింగ్ చేసి ఆఫ్ బ్రేక్ బౌలింగ్ చేసే ఆల్‌రౌండరు. అతను ఆస్ట్రేలియా దేశవాళీ క్రికెట్‌లో విక్టోరియా, మెల్‌బోర్న్ స్టార్స్‌కు ప్రాతినిధ్యం వహిస్తున్నాడు. 2015 క్రికెట్ ప్రపంచ కప్, 2021 ఐసిసి 20 ప్రపంచ కప్‌ను గెలుచుకున్న ఆస్ట్రేలియా జట్టులో సభ్యుడు.
మాక్స్వెల్ విక్టోరియాలోని క్యూలో జన్మించాడు. సౌత్ బెల్గ్రేవ్ కొరకు జూనియర్ క్రికెట్ ఆడాడు. అతను పేస్ బౌలర్‌గా క్రికెట్‌ జీవితం ప్రారంభించి ఆ తరువాత తన రనప్‌ను పునర్నిర్మించుకుని ఆఫ్ స్పిన్ బౌలర్‌గా మారాడు. అతను బంతిని శక్తివంతంగా, ఖచ్చితంగా విసిరి రనౌట్లు చెయ్యడంలో పేరుపొందాడు. మాక్స్‌వెల్ ఆత్మవిశ్వాసం, విపరీతమైన షాట్‌లు ఆడాలనే అతని ధోరణి కారణంగా సహచరులు, మీడియాలో అతనికి "ది బిగ్ షో" అనే మారుపేరు వచ్చింది. అయితే అతను "మాక్సీ" అనే మారుపేరును ఇష్టపడతాడు.
2016 పర్యటన కోసం మాక్స్‌వెల్ ఎంపికయ్యాడు. హెడ్ సెలెక్టర్ జాన్ ఇన్వెరారిటీ మాట్లాడుతూ, మాక్స్‌వెల్ "బహుముఖమైన, చురుకైన ఆఫ్-స్పిన్నింగ్ ఆల్‌రౌండరు, అద్భుతమైన ఫీల్డరు. లో స్లో, తక్కువ, టర్నింగ్ వికెట్లపై గ్లెన్ రూపంలో స్పిన్ బౌలరు లభిస్తాడు" అని అన్నాడు.
తర్వాత లో శ్రీలంకపై 51 బంతుల్లో సెంచరీని చేసి, వన్‌డేలలో ఆస్ట్రేలియా తరఫుంబ వేగవంతమైన సెంచరీని, ప్రపంచ కప్ చరిత్రలో రెండవ వేగవంతమైన సెంచరీని నమోదు చేశాడు. 2015 ప్రారంభంలో మాక్స్‌వెల్ ఐసిసి వన్డే అంతర్జాతీయ బ్యాటింగ్ ర్యాంకింగ్స్‌లో టాప్ 10లోకి ప్రవేశించాడు.
2013 మార్చిలో, అతను హైదరాబాద్‌లో భారత్‌తో జరిగిన రెండో టెస్టులో తన తొలి టెస్టు ఆడాడు. అతను జేవియర్ డోహెర్టీకి మద్దతునిస్తూ జట్టులో రెండవ స్పిన్నర్‌గా చేరాడు. మాక్స్‌వెల్ మొదటి, రెండవ ఇన్నింగ్స్‌లో 13, 8 పరుగులు చేసి, బ్యాట్‌తో ఆకట్టుకోవడంలో విఫలమయ్యాడు. కానీ బంతితో 4/127 తీసుకున్నాడు.
2018 మార్చి 28న, దక్షిణాఫ్రికా టూర్‌లో బాల్ ట్యాంపరింగ్‌కు పాల్పడినందుకు స్టీవ్ స్మిత్, డేవిడ్ వార్నర్, కామెరాన్ బాన్‌క్రాఫ్ట్‌లు సస్పెన్షన్‌కు గురైన తర్వాత, మాక్స్‌వెల్‌ను మాథ్యూ రెన్‌షా, జో బర్న్స్‌లతో పాటు టెస్టు జట్టుకు అత్యవసరంగా పిలిపించారు.
మాక్స్‌వెల్ భారతదేశంలో జరిగే 2023 ప్రపంచ కప్ కోసం ఆస్ట్రేలియా జట్టుకు ఎంపికయ్యాడు. పోటీ ప్రారంభానికి ముందు చివరి సన్నాహక మ్యాచ్‌లో మాక్స్‌వెల్, పాకిస్తాన్‌పై 71 బంతుల్లో 77 పరుగులతో మెరిశాడు.
పంజాబ్ కు పంజాబీని అధికారిక భాషగా పున:స్థాపించడం, భాషా సమస్యపై దృష్టిసారించడం వంటి అంశాలపై పంజాబీ సుబా పౌర ఉద్యమం ప్రారంభమైంది. ప్రభుత్వం పంజాబీ సుబా ఉద్యమాన్ని ఏప్రిల్ 14, 1955లో నిషేధించింది. ఈ సమయంలో సిక్కులు అనేక అవమానాలు, ఇబ్బందులు ఎదుర్కొన్నారు. శాంతియుతంగా ఆందోళనలు చేసేవారూ, సాధారణ యాత్రికులు కూడా లాఠీ దెబ్బలు, ఇటుక దెబ్బలు, అరెస్టులు చవిచూశారు. ఆలయాలపై ప్రభుత్వ యంత్రాంగం దాడులు చేసేది. 1965లో భారత-పాకిస్తాన్ యుద్ధం ముగిశాక తుదకు 1966లో పంజాబ్ రాష్ట్రం హిమాచల్ ప్రదేశ్, హర్యానా రాష్ట్రాలుగా విడిపోయాక, ప్రస్తుత పంజాబ్ రాష్ట్రంలో పంజాబీని అధికారిక భాషగా గుర్తించారు.
భారత రాష్ట్రమైన పంజాబ్లో తిరుగుబాట్లు 1970ల్లో ఖలిస్తాన్ సమర్థకులు సహా కొందరు సిక్కులు తీవ్రవాదంలో చేరడంతో ప్రారంభమయ్యాయి. ఈ తిరుగుబాటుకు మూలాలు చాలా సంక్లిష్టమైనవి, ఐతే ప్రధాన కారణాలుగా సిక్కు మతానికి, పంజాబీ భాష సరైన గుర్తింపు రాకపోవడం, 1947లో ఏర్పడిననాటి నుంచీ భారత కాంగ్రెస్ ప్రభుత్వం సిక్కలతో సరిగా వ్యవహరించకపోవడం వంటివి ఉన్నాయి. పంజాబ్ లోని అన్ని పాఠశాలల్లో పంజాబీ విద్యార్థులకు హిందీ బోధిస్తూండడంతో తల్లితండ్రులు, భాషా సమాజపు నాయకుల్లో ఈ వైపుగా ఆందోళన ప్రారంభమైంది.
డైబోరాన్అనునది బోరాన్, హైడ్రోజన్ మూలకాలను కలిగిఉన్న ఒక అకర్బన రసాయన సమ్మేళనపదార్థం.ఈ రసాయన సంయోగపదార్థం యొక్క సంకేతపదం 26.
రంగులేని, గది ఉష్ణోగ్రత వద్ద స్థిరమైన స్వభావం ఉన్న అప్రియమైన తీపి వాసన ఉన్న సంయోగ పదార్థం డైబోరాన్.డైబోరాన్ గాలిలో బాగా మిశ్రమం చెంది/మిళితమై విస్పోటకకారక మిశ్రమాన్ని ఏర్పరచును.గది ఉష్ణోగ్రతవద్ద, తడికల్గిన/తేమ ఉన్న గాలితో కలిసి తనకుతానుగా ఉన్నపళంగా మండును. బోరోఇథెన్, బోరాన్‌హైడ్రేడ్, డైబోరాన్ హెక్సాహైడ్రైడ్ వంటివి దీనికి సమాంతరమైన ఇతర బోరాన్ సమ్మేళన పదార్థాలు.బోరాన్ సమ్మేళన పదార్థాలలో డైబోరాన్ వివిధ ప్రయోజనాలు కల్గిన ముఖ్యమైన సంయోగ పదార్థం.ఈ రసాయన పదార్థాన్ని ఉష్ణగ్రాహక/తాపచూషకం గా వర్గీకరించారు.
డైబోరాన్ మొదటగా 19 శతాబ్దిలో మెటల్ బోరిడీస్ లను జలవిశ్లేషణ కావించడం ద్వారా ఉత్పత్తి చేసారు.కాని ఎప్పుడు ఈఈ పదార్థాన్ని పరిశీలించి, విశ్లేషించలేదు.912 నుండి1936 వరకు బోరాన్ హైడ్రైడ్రసాయన శాస్త్ర పరిశోధనకు ప్రథముడు మార్గదర్శి అయిన అల్ఫ్రేడ్ స్టాక్ తన పరిశోధనలను కొనసాగించి అత్యంత చర్యయుతమైన, తరచుగా విష స్వభావ, హానికరమైన బోరాన్ హైడైడ్ లను సంశ్లేషణ చేయు పద్ధతులను ఆవిష్కరించాడు.డైబోరాన్ సౌష్టవం ఈథెన్ వంటి నిర్మాణం కల్గిఉండునని భావించాడు.
డైబోరాన్ అణువు నాలుగు చివరి/అంచులను, వాటిని కలుపుతూ రెండుహైడ్రోజన్ పరమాణువులతో 2 సౌష్టవనిర్మాణం కల్గిఉన్నది. ఈ అణునిర్మాణ మాదిరిని మాలిక్యులర్ఆర్బిటాల్ థియరీ ప్రకారం నిర్ణయించారు. అణువులో బోరాన్, టర్మినల్ హైడ్రోజన్ పరమాణువుల మధ్య బంధాలు సంప్రాదాయ 2-, 2- ఎలక్ట్రాన్ కోవాలెంట్ బంధాలు . అణువులో బోరాన్, హైడ్రోజ పరమాణువుల మధ్య బంధం, హైడ్రోకార్బన్‌లలో ఉన్న బంధాలకన్న భిన్నమైనది.
వంతెన కట్టు బంధాల దూరం 1.33 , - /అంతిమ బంధాల దూరం1.19 .ఈ రెండురకాల బంధాల దూరం/పొడవులలోని వ్యత్యాసం, ఆబంధాల దృఢత్వం పై ప్రభావాన్ని కనపర్చును.- బంధాలు కొంత వరకు బలహినమైనవి.ఈ బంధ బలహీనత, అణువును ఇన్ఫ్రరెడ్ స్పెక్ట్రం లోఉండగా ఏర్పడిన వైబ్రేసనల్ సిగ్నేచరులను బట్టి వాటి బలహీనతను గుర్తించవచ్చును.అందులో - , - బంధాల వైబ్రేసనల్ సిగ్నేచరువరుసగా ~2100, 2500 సెం.మీ1.
ఈ గ్రామంలో జిల్లా పరిషత్ ఉన్నత పాఠశాల, సత్యం కిడ్స్ వర్ల్డ్ స్కూల్ ఉంది. గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు నాలుగు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల శంషాబాద్లో ఉన్నాయి. సమీప మేనేజిమెంటు కళాశాల శంషాబాద్లోను, వైద్య కళాశాల, పాలీటెక్నిక్‌లు హైదరాబాదులోనూ ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల హైదరాబాదులో ఉన్నాయి.
నాగారంలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
నాగారంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ఇది మండల కేంద్రమైన మహేశ్వరం నుండి 13 కి. మీ. దూరం లోను, సమీప పట్టణమైన హైదరాబాదు నుండి 30 కి. మీ. దూరంలోనూ ఉంది.ఈ ప్రాంతము రంగారెడ్డి జిల్లా, మహబూబ్ నగర్ జిల్లాల సరిహద్దులో ఉంది.
ఇతడు 110కి పైగా అవధానాలు చేశాడు. వాటిలో 4 ద్విగుణత అష్టావధానాలు, 2 చతుర్గుణిత అష్టావధానాలు ఉన్నాయి. ఇతడు గుంతకల్లు, తాడిపత్రి, అనంతపురం, యాడికి, వజ్రకరూరు, కొనకొండ్ల, రాయలచెరువు, గుత్తి, ఉరవకొండ, ఆదోని, పత్తికొండ, ఆలూరు, కర్నూలు, కావలి,నెల్లూరు,హైదరాబాదు, తిరుపతి, గద్వాల, బళ్ళారి మొదలైన చోట్ల తన అవధాన విద్యను ప్రదర్శించాడు.
ధింపన్ హంపికి, బోయి నీహృదయముద్దీపింప వీక్షింపుమాతొలి తెలుగు మహిళావధాని’ ని తయారు చేసిన ఘనత: వీరు అవధానాలు చేసే కాలంలో గుంతకల్లులో, రైల్వే హైస్కూల్లో ఉపాధ్యాయినిగా ఉన్న శ్రీమతి మడకశిర కృష్ణ ప్రభావతి, పద్యాలను వ్రాస్తూ చూపిస్తూ ఉండేది. ఆమె పద్యాల్లో ప్రతిభ సంపాదించిన తర్వాత వీరు, దాదన చిన్నయ్య కలిసి ఆమెచేత తొలి అవధానం చేయించారు. ఆమె రాణిస్తుందని భావించి, ఇంకా అనేక చోట్ల చేయించారు. ప్రేరణ మాత్రం చక్రాలవారే అన్నది ఆమె కూడా ఒప్పుకున్న సత్యం
ఇతడు 1946, మార్చి 13 వ తేదీకి సరియైన పార్థివ నామ సంవత్సర ఫాల్గుణ శుద్ధ పంచమి నాడు అనంతపురం జిల్లా, వజ్రకరూర్ గ్రామంలో ఆదిమూర్తిరావు, రుక్మిణమ్మ దంపతులకు జన్మించాడు. ఇతడు హైస్కూలు విద్యవరకు వజ్రకరూరులో చదువుకొన్నాడు. తరువాత తిరుపతిలోని శ్రీవెంకటేశ్వర ప్రాచ్యకళాశాలలో విద్వాన్ చదివాడు. తరువాత ప్రైవేటుగా చదివి తిరుపతిలోని శ్రీ వేంకటేశ్వర విశ్వవిద్యాలయం నుండి తెలుగు భాషాసాహిత్యాలలో ఎం.ఎ. చదివాడు. ఇతని ప్రధాన గురువులలో తండ్రి ఆదిమూర్తిరావు, చేబ్రోలు సుబ్రహ్మణ్యశర్మ, గౌరిపెద్ది రామసుబ్బశర్మ, సి.వి.సుబ్బన్న శతావధాని, దాదన చిన్నయ్య, మాచిరాజు శివరామరాజు మొదలైనవారు ఉన్నారు. ఇతడు గుంతకల్లు లోని పురపాలోన్నత పాఠశాలలో 1966 నుండి అవిచ్చిన్నంగా 37 సంవత్సరాలు తెలుగు పండితులుగా పనిచేసి 2003లో పదవీ విరమణ చేశాడు. ఇతడు దాదన చిన్నయ్యతో కలిసి "దాదన - చక్రాల కవులు" పేరుతో కొంతకాలం జంటకవులుగా కొన్ని అష్టావధానాలు చేశాడు.
నగరంలో పట్టభద్రుడైన రాజీవ చదువు తర్వాత తన పల్లెటూరుకు తిరిగివస్తారు. పల్లెటూరుకు రాగానే తనను, అన్నగారిని తల్లిదండ్రులు మరణిస్తే చదివించిన బావగారి శవం కనిపిస్తుంది. తమ చదవులకే కాక దానధర్మాలకు ఎంతో ఖర్చుచేసిన బావ చదువుకుంటున్న కొడుకులిద్దరి బాధ్యత అక్క శారదమ్మపై వదిలి మరణించారు. ఆదుకోవాల్సిన బాధ్యత, నెలకు రూ.900 వచ్చే ఉద్యోగం కల అన్నయ్య తన భార్య ఛాయ మాటలు జవదాటలేక అక్కను, మేనల్లుళ్ళనీ వదిలిపెట్టి నగరానికి వెళ్ళిపోతారు. ఆయన నగరంలో బ్యాంకులో గుమస్తాగా పనిచేస్తూంటారు. ఐతే రాజీవ మాత్రం బావకున్న రెండున్నర ఎకరాల పొలాన్ని సాగుచేస్తూ డిగ్రీ ఫస్ట్ క్లాస్ లో పాసైన మేనల్లుళ్ళను పై చదువులు చదివించాలని నిర్ణయించుకుంటారు.
రాచుతప్ప గ్రామంలో సహృదయుడైన వడ్డీ వ్యాపారి. ఆయనకు పేద రైతులు తమ స్థితిగతులు మెరుగుపరుచుకోకుండా ఎప్పుడుపడితే అప్పుడు బెంగళూరు వెళ్ళి హోటల్లో తిని, సినిమా చూసి జల్సాలు చేస్తూ దెబ్బతింటున్నారని ఆవేదన, ఆగ్రహం ఉంటాయి. అతని కుమారుడు నగరంలో ఇచ్చిన డబ్బు జల్సా చేస్తూ సక్రమంగా చదువుకోకుండా తిరుగుతూంటారు. దీంతో ఆయనకు ఇటు నిజాయితీగా, శ్రమను నమ్ముకుని పనిచేసే వ్యవసాయదారులన్నా, అటు బాధ్యతగా చదువుకుంటున్న యువకులన్నా గౌరవం.
నగరంలో ఉన్నత విద్యావంతుడైన యువకుడు పల్లెటూరికి తిరిగివచ్చి వ్యవసాయం చేయడం, అందులోని కష్టనష్టాలను ఎదిరించడం ఇందులోని ప్రధాన ఇతివృత్తం. అప్పటివరకూ పట్టణంలో రొమాంటిక్ హీరో పాత్రలు చేస్తూ తారాపథాన్ని అందుకున్న రాజ్ కుమార్ హఠాత్తుగా పల్లెటూరికి తిరిగివచ్చే యువకుడి పాత్ర చేయడం వినూత్నం, సాహసం అని విమర్శకులు పేర్కొంటున్నారు. రాజ్ కుమార్ చేసిన ఈ ప్రయత్నాన్ని మొదట విమర్శకులు, సినీ వర్గాల వారు విమర్శించారు, కానీ సినిమా వారి అంచనాలను తారుమారుచేస్తూ కన్నడ సినిమా చరిత్రలో, రాజ్ కుమార్ కెరీర్ లో మైలురాయిగా నిలిచే విజయం సాధించింది. ఏప్రిల్ 2013లో భారతీయ సినిమా శతజయంతి సందర్భంగా ఫోర్బ్స్ భారతీయ సినిమాలో 25 అతిగొప్ప నటన ప్రదర్శనలు అంటూ వేసిన జాబితాలో బంగారద మనుష్యలో రాజ్ కుమార్ నటన కూడా చోటుచేసుకుంది.
బంగారద మనుష్య సిద్ధలింగయ్య దర్శకత్వంలో కన్నడ కంఠీరవగా పేరొందిన రాజ్ కుమార్ నటించిన 1972 నాటి కన్నడ చలనచిత్రం. శ్రీనిధి పతాకంపై కంఠీరవ స్టూడియో నిర్మాణంలో ఆర్. లక్ష్మణ్ గోపాల్ నిర్మించారు. చిత్రంలో నాయకా నాయికలుగా రాజ్ కుమార్, భారతి పాత్రలు పోషించారు. టి. కె. రామారావు రాసిన నవలను ఆధారం చేసుకుని చిత్రాన్ని నిర్మించారు. ఈ సినిమా కన్నడ నాట సంచలనాత్మకమైన విజయం సాధించింది. స్టేట్స్ థియేటర్, బెంగుళూరులో రెండేళ్ళకు పైగా ఈ చిత్రం ప్రదర్శితమైంది. వాటిలో దాదాపు 500 రోజులపాటు హౌస్ ఫుల్ షోలే కావడం విశేషం.
ఈ చిత్రం సామాజికంగా కూడా చాలా ప్రభావం చూపించింది. సినిమా ప్రభావంతో కన్నడనాట పలువురు ఉన్నత విద్యావంతులు పట్టభద్రులై పల్లెటూర్లకు తిరిగివచ్చి వ్యవసాయం చేపట్టారు. సామాజిక సంచలనానికి కూడా సినిమా కారణం కావడం విశేషం. ఇప్పటికీ పలు ఎస్టేట్లకు బంగారద మనుష్య అని పేరుపెట్టుకోవడం ప్రాచుర్యంగా కనిపిస్తూంటుంది.